CELEX: 32010D0292
Language: bg
Date: 2010-05-18 00:00:00
Title: 2010/292/ОВППС: Решение EUPOL Афганистан/1/2010 на Комитета по политика и сигурност от 18 май 2010 година относно назначаването на временно изпълняващ длъжността ръководител на мисията EUPOL Афганистан

21.5.2010   
            
            
               BG
            
            
               Официален вестник на Европейския съюз
            
            
               L 125/52
            
         РЕШЕНИЕ EUPOL АФГАНИСТАН/1/2010 НА КОМИТЕТА ПО ПОЛИТИКА И СИГУРНОСТ
   от 18 май 2010 година
   относно назначаването на временно изпълняващ длъжността ръководител на мисията EUPOL Афганистан
   (2010/292/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/279/ОВППС на Съвета от 18 май 2010 г. относно полицейската мисия на Европейския съюз в Афганистан (EUPOL Афганистан) (1), и по-специално член 10, параграф 1 от него,
   като има предвид, че:
   
               (1)
            
            
               Съгласно член 10, параграф 1 от Решение 2010/279/ОВППС Съветът оправомощи Комитета по политика и сигурност, в съответствие с член 38 от Договора, да взема необходимите решения с цел политически контрол и стратегическо ръководство на мисията EUPOL Афганистан, включително решението за назначаване на ръководител на мисията.
            
         
               (2)
            
            
               Върховният представител на Съюза по въпросите на външните работи и политиката на сигурност предложи назначаването на настоящия заместник-ръководител на мисията главен комисар Nigel THOMAS за временно изпълняващ длъжността ръководител на мисията, считано от 31 май 2010 г. до последващото назначаване на нов ръководител на мисията,
            
         ПРИЕ НАСТОЯЩОТО РЕШЕНИЕ:
   Член 1
   Главен комисар Nigel THOMAS се назначава за ръководител на мисията за полицейската мисия на Европейския съюз в Афганистан, считано от 31 май 2010 г. до последващото назначаване на нов ръководител на мисията.
   Член 2
   Настоящото решение влиза в сила в деня на приемането му.
   Прилага се до последващото назначаване на нов ръководител на мисията.
   
      Съставено в Брюксел на 18 май 2010 година.
      
         
            За Комитета по политика и сигурност
         
         
            Председател
         
         C. FERNÁNDEZ-ARIAS
      
   
   
      (1)  ОВ L 123, 19.5.2010 г., стр. 4.